

**Нормативтік құқықтық актілерге мониторинг жүргізу жөніндегі жұмысты жүйелеу бойынша іс-шаралар жоспарын бекіту туралы**

***Күшін жойған***

Қазақстан Республикасы Премьер-Министрінің 2011 жылғы 24 тамыздағы № 110-ө өкімі. Күші жойылды - Қазақстан Республикасы Премьер-Министрінің 2015 жылғы 10 наурыздағы № 18-ө өкімімен

      Ескерту. Күші жойылды - ҚР Премьер-Министрінің 10.03.2015 № 18-ө өкімімен.

      1. Қоса беріліп отырған Нормативтік құқықтық актілерге мониторинг жүргізу жөніндегі жұмысты жүйелеу бойынша іс-шаралар жоспары (бұдан әрі – Іс-шаралар жоспары) бекітілсін.   
      2. Қазақстан Республикасы Әділет министрлігі мүдделі мемлекеттік органдармен бірлесіп, Іс-шаралар жоспарының тиісінше және уақтылы орындалуын қамтамасыз етсін.  
      3. Осы өкімнің орындалуын бақылау Қазақстан Республикасы Премьер-Министрінің Кеңсесіне жүктелсін.

*Премьер-Министр                            К. Мәсімов*

Қазақстан Республикасы   
Премьер-Министрінің   
2011 жылғы 24 тамыздағы  
№ 110-ө өкімімен     
бекітілген

**Нормативтік құқықтық актілерге мониторинг жүргізу жөніндегі**  
**жұмысты жүйелеу бойынша іс-шаралар жоспары**

|  |  |  |  |  |
| --- | --- | --- | --- | --- |
| № | Іс-шара | Аяқтау нысаны | Жауапты орындаушылар | Орындау мерзімі |
| 1 | 2 | 3 | 4 | 5 |
| 1. | Нормативтік құқықтық актілерге құқықтық мониторинг жүргізу қағидасын қабылдау | Қазақстан Республикасы Үкіметінің қаулысы | Әділетмині | 2011 жылғы тамыз |
| 2. | Нормативтік құқықтық актілерге құқықтық мониторинг жүргізудің әдістемелік ұсынымдарын әзірлеу және бекіту | Қазақстан Республикасы Әділет министрінің бұйрығы | Әділетмині,  өзге де орталық және жергілікті мемлекеттік органдар | 2011 жылғы қазан |
| 3. | Мүдделі мемлекеттік органдардың қызметкерлеріне нормативтік құқықтық актілерге құқықтық  мониторингті жүзеге асырудың жаңа ережесін түсіндіру жөнінде семинар-кеңес өткізу | Семинар-кеңес | Әділетмині | 2011 жылғы қараша |
| 4. | Нормативтік құқықтық актілердің тіркеліміне сәйкес қабылдануының хронологиялық тәртібімен оларға қатысты мониторинг жүргізілетін актілер тізбесінің, сондай-ақ  Нормативтік құқықтық актілерге мониторинг жүргізу кестесінің, Әділет минінде ай сайынғы жіктеумен, уақытында жіберілуін қамтамасыз ету | Әділетминіне, ӘД-не ақпарат | Орталық және жергілікті мемлекеттік органдар | Жыл сайын, 15 қаңтар және 15 шілде |
| 5. | Нормативтік құқықтық актілер қолданысқа енгізілгеннен кейін Нормативтік құқықтық актілердің тіркеліміне мәліметтердің уақтылы енгізілуін қамтамасыз ету | Әділетминіне, ӘД-не ақпарат | Орталық және жергілікті мемлекеттік органдар | Жыл сайын, 15 қаңтар және 15 шілде |
| 6. | Мүдделі мемлекеттік органдардың қызметкерлеріне нормативтік құқықтық актілерге құқықтық мониторингті жүзеге асыру тәртібін түсіндіру жөніндегі жұмысты тұрақты негізде жүргізу | ПМК-не ақпарат | Әділетмині | Жыл сайын, сәуір, қараша |
| 7. | Нормативтік құқықтық актілерге құқықтық мониторингті жүзеге асыруға талдау жүргізу | ПМК-не ақпарат | Әділетмині | 2012 жылғы қаңтар |
| 8. | Нормативтік құқықтық актілерге құқықтық мониторингті жетілдіру жөнінде ұсыныстарды ұсыну | ПМК-не ұсыныс | Әділетмині | 2012 жылғы қыркүйек |
| 9. | Мониторингке жататын нормативтік құқықтық актілердің бірыңғай тіркелімін, жауапты мемлекеттік органдарды бекіте отырып, қалыптастыру | ПМК-не ақпарат | Әділетмині, өзге де орталық және жергілікті мемлекеттік органдар | 2012 жылғы 1-тоқсан |

**Ескертпе: аббревиатуралардың толық жазылуы:**  
ПМК – Қазақстан Республикасы Премьер-Министрінің Кеңсесі   
Әділетмині – Қазақстан Республикасының Әділет министрлігі  
ӘД – Облыстардың, Алматы және Астана қалаларының әділет департаменттері

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК